П О К А Н А

за участие в работна среща за формиране на партньорство за създаване на местна инициативна група /МИГ/ на териториите на прилагане на подхода Водено от общностите местно развитие /ВОМР/

Уважаеми дами и господа, представители на местна власт, земеделски производители, представители на бизнеса, НПО, читалища, уязвими групи, общности на малцинства и други,

Община Монтана Ви кани да вземете участие в работна среща за формиране на партньорство за създаване на местна инициативна група /МИГ/ на териториите на Община Монтана и Община Медковец (за Община Монтана, включваща само населените места без общински център – град Монтана, с население над 30 000 души в строителните му граници).

Община Монтана ще кандидатства по процедура № BG06RDNP001-19.610 по подмярка 19.1 „Помощ за подготвителни дейности“ от мярка 19 „Водено от общностите местно развитие“ от Програма за развитие на селските райони 2014-2020 г., като партньор за учредяване на Местна инициативна група – МИГ Медковец – Монтана.

Подпомагането по процедурата е насочено към постигане на целите на подмярка 19.1 „Помощ за подготвителни дейности“ от мярка 19 „Водено от общностите местно развитие“ от Програма за развитие на селските райони 2014-2020 г., а именно:

* Подпомагане процеса по създаване на местна инициативна група на територията на двете общини;
* Подкрепа за придобиване на умения и създаване на капацитет за функциониране на такива групи на местно ниво;
* Подпомагане на процеса за подготовка на стратегия за местно развитие, финансирани от ЕЗФРСР или от повече от един от Европейските структурни и инвестиционни фондове;
* Насърчаване на включването на местното население в разработването и бъдещето прилагане на стратегията за ВОМР;
* Подкрепа за информиране на местното население, относно възможността за финансиране на стратегията по повече от един фонд.

Очакваните резултати от изпълнението на дейностите по проекта са регистрирана Местна инициативна група и разработена Стратегия за ВОМР.

Работните срещи за формиране на партньорство ще се състоят на:

* 21.06.2022 г. от 11,30 часа в сградата на читалището, с. Славотин.
* 21.06.2022 г. от 14,30 часа в сградата на читалището, с. Смоляновци.
* 22.06.2022 г. от 11,30 часа сградата на читалището, с. Стубел.
* 22.06.2022 г. от 14,30 часа сградата на читалището, с. Габровница.
* 23.06.2022 г. от 11,30 часа сградата на читалището, с. Благово.

[г-н](https://medkovec.bg/images/Novini/2022/%D0%9F%D0%BE%D0%BA%D0%B0%D0%BD%D0%B0%20%D0%B7%D0%B0%20%D0%BE%D0%B1%D1%89%D0%B5%D1%81%D1%82%D0%B2%D0%B5%D0%BD%D0%BE%20%D0%BE%D0%B1%D1%81%D1%8A%D0%B6%D0%B4%D0%B0%D0%BD%D0%B5%20%D0%BD%D0%B0%20%D0%9F%D1%80%D0%BE%D0%B5%D0%BA%D1%82%D0%BE%D0%B1%D1%8E%D0%B4%D0%B6%D0%B5%D1%82%202022.pdf) Златко Живков
[Кмет на община Монтана](https://medkovec.bg/images/Novini/2022/%D0%9F%D0%BE%D0%BA%D0%B0%D0%BD%D0%B0%20%D0%B7%D0%B0%20%D0%BE%D0%B1%D1%89%D0%B5%D1%81%D1%82%D0%B2%D0%B5%D0%BD%D0%BE%20%D0%BE%D0%B1%D1%81%D1%8A%D0%B6%D0%B4%D0%B0%D0%BD%D0%B5%20%D0%BD%D0%B0%20%D0%9F%D1%80%D0%BE%D0%B5%D0%BA%D1%82%D0%BE%D0%B1%D1%8E%D0%B4%D0%B6%D0%B5%D1%82%202022.pdf)